CELEX: 
Language: el
Date: 2016-04-08 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη διόρθωση του κατ’ εξουσιοδότηση κανονισμού (ΕΕ) 2016/341 για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου όσον αφορά μεταβατικούς κανόνες για ορισμένες διατάξεις του ενωσιακού τελωνειακού κώδικα για τις περιπτώσεις που τα σχετικά ηλεκτρονικά συστήματα δεν έχουν τεθεί ακόμη σε λειτουργία, και την τροποποίηση του κατ’ εξουσιοδότηση κανονισμού (ΕΕ) 2015/2446

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Ο κανονισμός (ΕΕ) αριθ. 952/2013 (κώδικας), σε συνοχή με τη Συνθήκη για τη λειτουργία της Ευρωπαϊκής Ένωσης (ΣΛΕΕ), αναθέτει στην Επιτροπή την εξουσία να συμπληρώσει ορισμένα μη ουσιώδη στοιχεία του κώδικα, σύμφωνα με το άρθρο 290 της ΣΛΕΕ. Η Επιτροπή, στο πλαίσιο άσκησης της εν λόγω εξουσίας, εξέδωσε στις 17 Δεκεμβρίου 2015 τον κατ’ εξουσιοδότηση κανονισμό (ΕΕ) 2016/341, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου όσον αφορά μεταβατικούς κανόνες για ορισμένες διατάξεις του ενωσιακού τελωνειακού κώδικα για τις περιπτώσεις που τα σχετικά ηλεκτρονικά συστήματα δεν έχουν τεθεί ακόμη σε λειτουργία, και την τροποποίηση του κατ’ εξουσιοδότηση κανονισμού (ΕΕ) 2015/2446 της Επιτροπής. Ο εν λόγω κατ’ εξουσιοδότηση κανονισμός της Επιτροπής θεσπίζει διατάξεις γενικής εφαρμογής για τη συμπλήρωση του κώδικα, σύμφωνα με την ανάθεση εξουσιών και με σκοπό να καταστεί δυνατή η σαφής και ορθή εφαρμογή του κώδικα κατά τη μεταβατική περίοδο στην οποία τα ηλεκτρονικά συστήματα που είναι απαραίτητα για την εφαρμογή του κώδικα δεν έχουν ακόμη επικαιροποιηθεί ή τεθεί σε λειτουργία.
            
            
               Μετά την έναρξη ισχύος του κατ’ εξουσιοδότηση κανονισμού (ΕΕ) 2016/341, εντοπίστηκαν λανθασμένες παραπομπές σε ορισμένα έντυπα του παραρτήματος 12, στο μέρος που αφορά τις απλουστεύσεις. Επιπλέον, διαπιστώθηκε ότι, εκ παραδρομής, ορισμένα έντυπα δεν είχαν συμπεριληφθεί στο εν λόγω παράρτημα. Η διόρθωση αυτών των ανακριβειών έχει μείζονα σημασία για την Επιτροπή, τα κράτη μέλη και το εμπόριο και αποτελεί απόλυτη προϋπόθεση για την ορθή εφαρμογή της ενωσιακής τελωνειακής νομοθεσίας. 
            
            
               Ο κανονισμός (ΕΕ) αριθ. 952/2013 και ο κατ’ εξουσιοδότηση κανονισμός (ΕΕ) 2016/341 θα εφαρμόζονται από την 1η Μαΐου 2016. Ως εκ τούτου, είναι αναγκαία η διόρθωση του κατ’ εξουσιοδότηση κανονισμού (ΕΕ) 2016/341, ώστε να αντικατασταθούν, το συντομότερο δυνατόν, τα έντυπα που περιέχουν προβληματικές παραπομπές και να προστεθούν τα άλλα ελλείποντα έντυπα, προκειμένου να διασφαλιστεί ότι είναι διαθέσιμα τα απαιτούμενα έντυπα για την εφαρμογή του κώδικα. 
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Πραγματοποιήθηκε διαβούλευση, σύμφωνα με την παράγραφο 4 της κοινής συμφωνίας για τις κατ’ εξουσιοδότηση πράξεις μεταξύ του Ευρωπαϊκού Κοινοβουλίου, του Συμβουλίου και της Ευρωπαϊκής Επιτροπής.
            
            
               Στις 17 Μαρτίου 2016, το σχέδιο πράξης παρουσιάστηκε στους εκπροσώπους των κρατών μελών στο πλαίσιο της ομάδας εμπειρογνωμόνων τελωνειακού κώδικα. Τα κράτη μέλη συμφώνησαν με την προτεινόμενη διόρθωση.
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Το παράρτημα 12 του κατ’ εξουσιοδότηση κανονισμού (ΕΕ) 2016/341 της Επιτροπής πρέπει να διορθωθεί για να επανορθωθούν οι παραλείψεις και τα σφάλματα που εντοπίστηκαν. 
            
            
               Δεδομένου ότι οι διορθώσεις αυτές επηρεάζουν την ουσία της κατ’ εξουσιοδότηση πράξης, το κατάλληλο μέσο για τη διόρθωση του κατ’ εξουσιοδότηση κανονισμού (ΕΕ) αριθ. 2016/341 είναι ένας κατ’ εξουσιοδότηση κανονισμός της Επιτροπής. Ο εν λόγω κανονισμός θα εφαρμοστεί εφόσον δεν διατυπωθεί αντίρρηση από το Ευρωπαϊκό Κοινοβούλιο ή το Συμβούλιο εντός δύο μηνών, με δυνατότητα παράτασης της περιόδου αυτής για άλλους δύο μήνες. 
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 8.4.2016
            
            
               για τη διόρθωση του κατ’ εξουσιοδότηση κανονισμού (ΕΕ) 2016/341 για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου όσον αφορά μεταβατικούς κανόνες για ορισμένες διατάξεις του ενωσιακού τελωνειακού κώδικα για τις περιπτώσεις που τα σχετικά ηλεκτρονικά συστήματα δεν έχουν τεθεί ακόμη σε λειτουργία, και την τροποποίηση του κατ’ εξουσιοδότηση κανονισμού (ΕΕ) 2015/2446
            
            
               Η ΕΥΡΩΠΑΪΚH ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕE) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα
                  1
               , και ιδίως το άρθρο 279,
            
            
               Εκτιμώντας τα ακόλουθα:
            
            
               (1)Μετά την έκδοση του κατ’ εξουσιοδότηση κανονισμού (ΕΕ) 2016/341
                  2
               , στο μέρος που αφορά τις απλουστεύσεις του παραρτήματος 12 του εν λόγω κατ’ εξουσιοδότηση κανονισμού, εντοπίστηκαν σε τρία από τα έντυπα ορισμένες ασυνέπειες με τα συστήματα που έχουν θεσπιστεί από τον ενωσιακό τελωνειακό κώδικα, συμπεριλαμβανομένων παραπομπών σε διαδικασίες οι οποίες έχουν πάψει να υφίστανται. Οι εν λόγω ασυνέπειες επηρεάζουν τη νομική σαφήνεια και θα πρέπει να διορθωθούν.
            
         
         
            
               (2)Επιπλέον, διαπιστώθηκε ότι, στο μέρος που αφορά τις απλουστεύσεις του παραρτήματος 12 του κατ’ εξουσιοδότηση κανονισμού (ΕΕ) 2016/341, ορισμένα έντυπα είχαν παραλειφθεί εκ παραδρομής.
            
            
               (3)Ως εκ τούτου, θα πρέπει να διορθωθεί αναλόγως ο κατ’ εξουσιοδότηση κανονισμός (ΕΕ) 2016/341.
            
            
               (4)Οι διατάξεις του παρόντος κανονισμού θα πρέπει να εφαρμόζονται από την 1η Μαΐου 2016, ώστε να καταστεί δυνατή η πλήρης εφαρμογή του ενωσιακού τελωνειακού κώδικα,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Διορθώσεις του κατ’ εξουσιοδότηση κανονισμού (ΕΕ) 2016/341
            
            
               Στον κατ’ εξουσιοδότηση κανονισμό (ΕΕ) 2016/341, το παράρτημα 12 διορθώνεται ως εξής:
            
            
               (1)τα έντυπα «Αίτηση για χορήγηση άδειας χρήσης απλουστευμένης διασάφησης και για εγγραφή στις λογιστικές καταχωρίσεις του διασαφιστή», «Αίτηση για χορήγηση άδειας χρήσης απλουστεύσεων, Συμπληρωματικό έντυπο - ΕΙΣΑΓΩΓΗ» και «Επεξηγηματικές σημειώσεις για τις διαφορετικές θέσεις του εντύπου της αίτησης» αντικαθίστανται από τα έντυπα που περιλαμβάνονται στο παράρτημα Ι του παρόντος κανονισμού.
            
            
               (2)προστίθενται τα έντυπα που περιλαμβάνονται στο παράρτημα II του παρόντος κανονισμού.
            
            
            
               Άρθρο 2
            
            
               Έναρξη ισχύος 
            
            
               Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
            
               Εφαρμόζεται από την 1η Μαΐου 2016.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
            
               Βρυξέλλες, 8.4.2016
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013,για τη θέσπιση του ενωσιακού τελωνειακού κώδικα, ΕΕ L 269 της 10.10.2013, σ. 1.
               
               
                  
                     (2)
                  
                        Κατ’ εξουσιοδότηση κανονισμός (ΕΕ) αριθ. 2016/341 της Επιτροπής για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου όσον αφορά μεταβατικούς κανόνες για ορισμένες διατάξεις του ενωσιακού τελωνειακού κώδικα για τις περιπτώσεις που τα σχετικά ηλεκτρονικά συστήματα δεν έχουν τεθεί ακόμη σε λειτουργία, και την τροποποίηση του κατ’ εξουσιοδότηση κανονισμού (ΕΕ) 2015/2446, ΕΕ L 69 της 15.3.2016, σ. 1.
               
            
      
    ---documentbreak--- 
      
         
         
            
               ΠΑΡΑΡΤΗΜΑΤΑ
            
            
               του
            
            
               κατ’ εξουσιοδότηση κανονισμού της Επιτροπής
            
            
               για τη διόρθωση του κατ’ εξουσιοδότηση κανονισμού (ΕΕ) 2016/341 για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου όσον αφορά μεταβατικούς κανόνες για ορισμένες διατάξεις του ενωσιακού τελωνειακού κώδικα για τις περιπτώσεις που τα σχετικά ηλεκτρονικά συστήματα δεν έχουν τεθεί ακόμη σε λειτουργία, και την τροποποίηση του κατ’ εξουσιοδότηση κανονισμού (ΕΕ) 2015/2446
            
            
               ΠΑΡΑΡΤΗΜΑ I
            
            
            
               
                  
               
               
                  
            
            
               
            
               Επεξηγηματικές σημειώσεις για τις διαφορετικές θέσεις του εντύπου της αίτησης
            
            
            
               Γενική παρατήρηση:
            
            
               Εάν είναι απαραίτητο, οι αιτούμενες πληροφορίες μπορούν να παρατίθενται σε χωριστό παράρτημα του εντύπου της αίτησης, με αναφορά στη σχετική θέση του εντύπου.
            
            
               Τα κράτη μέλη δύνανται να ζητούν συμπληρωματικές πληροφορίες.
            
            
               1.
                     Αναγράψτε το πλήρες όνομα και τον αριθμό EORI του αιτούντος. Ο αιτών είναι το πρόσωπο στο όνομα του οποίου εκδίδεται η άδεια.
            
            
               1.α
                     Αναγράψτε τον αριθμό αναγνώρισης της εταιρείας.
            
            
               1.β
                     Αναγράψτε, κατά περίπτωση, τυχόν εσωτερικό αριθμό αναφοράς, που αναφέρεται στην παρούσα αίτηση στην άδεια.
            
            
               1.γ
                     Αναγράψτε τα σχετικά στοιχεία επικοινωνίας (υπεύθυνος επικοινωνίας, διεύθυνση επικοινωνίας, αριθμός τηλεφώνου, αριθμός φαξ, διεύθυνση ηλεκτρονικού ταχυδρομείου). 
            
            
               1.δ
                     Αναφέρατε το είδος αντιπροσώπευσης για την υποβολή διασάφησης, σημειώνοντας «X» στην αντίστοιχη θέση.
            
         
         
            
               2.
                     Αναφέρατε ποιο είδος απλούστευσης (εγγραφή στις καταχωρίσεις, απλουστευμένη διασάφηση ή κεντρικός τελωνισμός) και ποιο τελωνειακό καθεστώς (για την εισαγωγή ή/και την εξαγωγή) εφαρμόζεται, σημειώνοντας «X» στην αντίστοιχη θέση.
            
            
               3.
                     Αναγράψτε τον σχετικό κωδικό:
            
            
               1
                     πρώτη αίτηση για τη χορήγηση άδειας 
            
            
               2
                     αίτηση για την τροποποίηση ή την ανανέωση άδειας (αναφέρατε επίσης τον αριθμό της σχετικής άδειας).
            
            
               4.α
                     Αναφέρατε αν είναι πιστοποιημένη η ιδιότητα του εγκεκριμένου οικονομικού φορέα· εάν «ΝΑΙ», αναγράψτε τον αντίστοιχο αριθμό.
            
            
               4.β
                     Αναγράψτε το είδος, τα στοιχεία αναφοράς και –κατά περίπτωση– την ημερομηνία λήξης της ή των σχετικών αδειών για τις οποίες θα χρησιμοποιηθεί η αιτούμενη ή οι αιτούμενες απλουστεύσεις· σε περίπτωση που απλώς υποβάλλεται αίτηση για άδεια(-ες) , αναγράψτε το είδος της ή των αιτούμενων αδειών και την ημερομηνία της αίτησης. 
            
            
               5.
                     Πληροφορίες σχετικά με τις κύριες λογιστικές καταχωρίσεις, εμπορικές, φορολογικές ή άλλες λογιστικές καταχωρίσεις.
            
            
               5.α
                     Αναγράψτε την πλήρη διεύθυνση του τόπου όπου τηρούνται οι κύριες λογιστικές καταχωρίσεις.
            
            
               5.β
                     Αναγράψτε το είδος λογιστικών καταχωρίσεων (ηλεκτρονικές ή σε χαρτί, και το είδος του χρησιμοποιούμενου συστήματος και λογισμικού).
            
            
               6.
                     Αναγράψτε τον αριθμό συμπληρωματικών εντύπων που έχουν επισυναφθεί στην παρούσα αίτηση.
            
            
               7.
                     Πληροφορίες σχετικά με τις καταχωρίσεις (λογιστικές εγγραφές που αφορούν το τελωνείο).
            
            
               7.α
                     Αναγράψτε την πλήρη διεύθυνση του τόπου όπου τηρούνται οι καταχωρίσεις.
            
            
               7.β
                     Αναγράψτε το είδος των καταχωρίσεων (ηλεκτρονικές ή σε χαρτί, και το είδος του χρησιμοποιούμενου συστήματος και λογισμικού).
            
            
               7.γ
                     Αναγράψτε, κατά περίπτωση, άλλες σχετικές πληροφορίες όσον αφορά τις καταχωρίσεις.
            
            
               8.
                     Πληροφορίες σχετικά με το είδος των εμπορευμάτων και των συναλλαγών.
            
            
               8.α
                     Αναγράψτε, κατά περίπτωση, τον σχετικό κωδικό ΣΟ, διαφορετικά, αναγράψτε τουλάχιστον το κεφάλαιο της ΣΟ και την περιγραφή των εμπορευμάτων.
            
            
               8.β
                     Αναγράψτε τις σχετικές πληροφορίες σε μηνιαία βάση.
            
            
               8.γ
                     Αναγράψτε τις σχετικές πληροφορίες σε μηνιαία βάση.
            
            
               9.
                     Πληροφορίες σχετικά με τους εγκεκριμένους τόπους των εμπορευμάτων και το αρμόδιο τελωνείο.
            
            
               9.α&β
                     Αναγράψτε την πλήρη ονομασία, τη διεύθυνση και τα στοιχεία επικοινωνίας 
            
         
         
            
               10.
                     Αναγράψτε την πλήρη ονομασία, τη διεύθυνση και τα στοιχεία επικοινωνίας των αρμόδιων τελωνείων στα οποία τα εμπορεύματα υπάγονται σε τελωνειακό καθεστώς.
            
            
               11.
                     Αναγράψτε, κατά περίπτωση, την πλήρη ονομασία, τη διεύθυνση και τα στοιχεία επικοινωνίας με το τελωνείο ελέγχου.
            
            
               12.
                     Αναφέρατε, σημειώνοντας «X» στην αντίστοιχη θέση, το είδος απλουστευμένης διασάφησης· εάν χρησιμοποιούνται εμπορικά ή άλλα διοικητικά έγγραφα, πρέπει να διευκρινιστεί το είδος των εγγράφων.
            
            
               
            
               ΠΑΡΑΡΤΗΜΑ ΙΙ